अब तो स्थिति यह है कि राजद में महिला अपराधीकरण का बोलबाला हो गया है। राजद के विधायक राजबल्लभ यादव एक नाबालिग लड़की के साथ दुष्कर्म के आरोप में जेल में बंद हैं तो तेजस्वी यादव के पीए मणि यादव पर अनैतिक देह व्यापार में शामिल होने का न केवल आरोप है बल्कि पटना पुलिस उन्हें इस मामले में जेल भी भेज चुकी है। स्थिति यह है कि भोजपुर जिले में एक महिला को निर्वस्त्र कर घूमाने के मामले में गिरफ्तार मुख्य आरोपी कौशल किशोर यादव भी राजद के ही सदस्य हैं।